сервизните работилници за OBW, на които е разрешено да извършват проверки на бордово оборудване за претегляне.
 2. Държавите членки гарантират, че сервизните работилници за OBW, разположени на тяхната територия, извършват проверките на бордово оборудване за претегляне по надежден начин. За тази цел те изготвят и публикуват набор от процедури, гарантиращи изпълнението на следните минимални критерии:
 а)
 персоналът на сервизната работилница за OBW е подходящо обучен;
 б)
 оборудването, необходимо за извършване на съответните изпитвания и задачи, е налично и е сертифицирано в съответствие с Директива 2014/31/ЕС на Европейския парламент и на Съвета (6) или Директива 2014/32/ЕС на Европейския парламент и на Съвета (7);
 в)
 сервизните работилници имат добра репутация.
 3. Сервизните работилници за OBW подлежат на следните одити:
 а)
 най-малко на всеки пет години — одит от надзорен орган на процедурите, прилагани при боравене с бордово оборудване за претегляне. Този одит се съсредоточава върху задачите и дейностите, определени в точка 1 от приложение V към Директива 2014/45/ЕС; надзорният орган следва да отговаря на изискванията, определени в точка 2 от посоченото приложение;
 б)
 може да се извършват и технически одити без предварително уведомяване, за проверка на инсталирането, извършeните проверки, и когато е уместно — извършeното калибриране.
 4. Държавите членки вземат подходящи мерки за предотвратяване на конфликти на интереси между сервизните работилници за OBW и транспортните предприятия. По-специално когато съществува сериозен риск от конфликт на интереси, включително когато сервизни работилници за OBW са собственост на транспортни предприятия, се предприемат конкретни допълнителни мерки, за да се гарантира, че сервизните работилници за OBW спазват изискванията на настоящия член.
 5. Компетентните органи на държавите членки публикуват на своите уебсайтове актуализиран списък на сервизните работилници за OBW с най-малко следните данни:
 а)
 идентификационен номер на сервизната работилница и наименование на [правния(ите) субект(и), съставляващ(и)] сервизната работилница;
 б)
 пощенски адрес;
 в)
 адрес на електронна поща;
 г)
 телефонен номер.
 6. Компетентните органи в държавите членки отнемат временно или за постоянно одобренията на сервизните работилници за OBW, които не изпълняват своите задължения съгласно настоящия регламент.
 Член 6
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 27 май 2021 г.
 Точка 1.4, буква г), точки 5.3 и 8.1 от приложение I, приложение II и точки 3, 8.2 и 10 от приложение III обаче се прилагат от 27 май 2024 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 юли 2019 година.
 За Комисията
 Председател
 Jean-Claude JUNCKER
 (1) Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59).
 (2) Директива 2010/40/ЕС на Европейския парламент и на Съвета от 7 юли 2010 г. относно рамката за внедряване на интелигентните транспортни системи в областта на автомобилния транспорт и за интерфейси с останалите видове транспорт (ОВ L 207, 6.8.2010